CELEX: 32005D0510
Language: hu
Date: 2005-06-14 00:00:00
Title: 2005/510/Euratom: A Bizottság határozata (2005. június 14.) az Európai Atomenergia-közösségnek a kiégett fűtőelemek kezelésének biztonságáról és a radioaktív hulladékok kezelésének biztonságáról szóló közös egyezményhez való csatlakozásáról (az értesítés a C(2005) 1729. számú dokumentummal történt)

16.7.2005   
            
            
               HU
            
            
               Az Európai Unió Hivatalos Lapja
            
            
               L 185/33
            
         
      A BIZOTTSÁG HATÁROZATA
   
   (2005. június 14.)
   az Európai Atomenergia-közösségnek a kiégett fűtőelemek kezelésének biztonságáról és a radioaktív hulladékok kezelésének biztonságáról szóló közös egyezményhez való csatlakozásáról
   (az értesítés a C(2005) 1729. számú dokumentummal történt)
   (2005/510/Euratom)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel az Európai Atomenergia-közösségnek a kiégett fűtőelemek kezelésének biztonságáról és a radioaktív hulladékok kezelésének biztonságáról létrehozott közös egyezményhez való csatlakozásának jóváhagyásáról szóló, 2005. január 24-i 2005/84/Euratom tanácsi határozatra (1) (az egyezmény a továbbiakban: közös egyezmény),
   mivel:
   
               (1)
            
            
               22 tagállam szerződő fél a közös egyezményben.
            
         
               (2)
            
            
               Az Európai Atomenergia-közösség csatlakozik a közös egyezményhez,
            
         A KÖVETKEZŐKÉPPEN HATÁROZOTT:
   1. cikk
   A közös egyezményhez való csatlakozást az Európai Atomenergia-közösség ezennel jóváhagyja.
   A közös egyezmény szövege és az Európai Atomenergia-közösségnek a közös egyezmény 39. cikke (4) bekezdésének iii. pontjával összhangban adandó nyilatkozata e határozathoz van csatolva.
   2. cikk
   Az e határozathoz csatolt nyilatkozatot a határozat elfogadása után a lehető leghamarabb el kell juttatni az Európai Bizottság küldöttségének vezetője által aláírt és a bécsi nemzetközi szervezeteknek címzett levélben a Nemzetközi Atomenergia Ügynökség főigazgatójához, aki a közös egyezmény letéteményese.
   
      Kelt Brüsszelben, 2005. június 14-én.
      
         
            a Bizottság részéről
         
         Andris PIEBALGS
         
         
            a Bizottság tagja
         
      
   
   
      (1)  HL L 30., 2005.2.3., 10. o.
   
      Az Európai Atomenergia-közösség nyilatkozata „a kiégett fűtőelemek kezelésének biztonságáról és a radioaktív hulladékok kezelésének biztonságáról szóló közös egyezmény” 39. cikke (4) bekezdésének iii. pontjával összhangban
      Az Európai Atomenergia-közösségnek jelenleg a következő államok tagjai: a Belga Királyság, a Cseh Köztársaság, a Dán Királyság, a Németországi Szövetségi Köztársaság, az Észt Köztársaság, a Görög Köztársaság, a Spanyol Királyság, a Francia Köztársaság, Írország, az Olasz Köztársaság, a Ciprusi Köztársaság, a Lett Köztársaság, a Litván Köztársaság, a Luxemburgi Nagyhercegség, a Magyar Köztársaság, a Máltai Köztársaság, a Holland Királyság, az Osztrák Köztársaság, a Lengyel Köztársaság, a Portugál Köztársaság, a Szlovén Köztársaság, a Szlovák Köztársaság, a Finn Köztársaság, a Svéd Királyság, valamint Nagy-Britannia és Észak-Írország Egyesült Királysága.
      A Közösség nyilatkozik, hogy a közös egyezmény 1–16., 18., 19., 21. és 24–44. cikkei vonatkoznak rá.
      A Közösségnek a fent említett tagállamokkal közös hatásköre a közös egyezmény 4., 6–11., 13–16., 19. és 24–28. cikkére terjed ki, az Európai Atomenergia-közösséget létrehozó szerződés 2. cikkének b) pontja és a második cím „Egészségvédelem” című harmadik fejezetének vonatkozó cikkei szerint.